ପୂର୍ବତନ ଅଧିନାୟକ ମହେନ୍ଦ୍ର ସିଂହ ଧୋନୀ ଆନ୍ତର୍ଜାତିକ କ୍ରିକେଟରୁ ସନ୍ୟାସ ଘୋଷଣାର କିଛି ସମୟ ପରେ ଭାରତୀୟ ବିଶ୍ବକପ ବିଜେତା ଦଳର ସଦସ୍ୟ ସୁରେଶ ରୈନା ମଧ୍ୟ ତାଙ୍କର ପଥ ଅନୁସରଣ କରି ଆନ୍ତର୍ଜାତିକ କ୍ରିକେଟରୁ ବିଦାୟ ଘୋଷଣା କରିଛନ୍ତି ।
ନିଜ ଇନଷ୍ଟାଗ୍ରାମରେ ରୈନା ଧୋନୀଙ୍କ ଉଦ୍ଦେଶ୍ୟରେ ଲେଖିଛନ୍ତି ଯେ 'ଏସବୁକିଛି ନୁହେଁ, କିନ୍ତୁ ଆପଣଙ୍କ ସାଥୀରେ ଖେଳିବାର ଏକ ଶାନଦାର ଅନୁଭବ ରହିଥିଲା, ଗର୍ବର ସହ ଆପଣଙ୍କ ହୃଦୟ ସହିତ ଆପଣଙ୍କ ସହ ଚଲାପଥରେ ସାମିଲ ହେବାକୁ ଚାହୁଁଛି । ଧନ୍ୟବାଦ ଭାରତ, ଜୟ ହିନ୍ଦ' ।
ଭାରତୀୟ କ୍ରିକେଟ ଇତିହାସ ରେ ସର୍ବାଧିକ ଆଥଲେଟିକ୍ ଓ କଳାତ୍ମକ ଫିଲଡ଼ର ରୂପେ ଜଣାଶୁଣା ବାମହାତୀ ବ୍ୟାଟ୍ସମ୍ୟାନ ଓ ବାମହାତୀ ବୋଲର ସୁରେଶ ରୈନା ଦିନିକିଆ ଦଳରେ ଜଣେ ସର୍ବକାଳୀନ ଅଲରାଉଣ୍ଡରଙ୍କ ମଧ୍ୟରୁ ଜଣେ ।
ରୈନା ୨୦୧୦ ମସିହାରେ ଦକ୍ଷିଣ ଆଫ୍ରିକା ବିରୋଧରେ ଆଇସିିସି ବିଶ୍ବକପ ମ୍ୟାଚରେ ଶତକ ହାସଲ କରିଥିଲେ । ରୈନାଙ୍କ ସହ ମାତ୍ର ୧୦ ଜଣ ବ୍ୟାଟ୍ସମ୍ୟାନ ୩ ନମ୍ବରରେ ଆସି ଟି-୨୦ରେ ଶତକ ହାସଲ କରିଛନ୍ତି ।
ରୈନା ଟି-୨୦ କ୍ୟାରିଅରରେ ୬୦୦୦ ଓ ୮୦୦୦ ରନ୍ କରିବାରେ ପ୍ରଥମ ଭାରତୀୟ । ଏ ପର୍ଯ୍ୟନ୍ତ ରୈନା ଟି-୨୦ରେ ୮୩୯୨ ରନ୍ ସଂଗ୍ରହ କରିଛନ୍ତି । ସେ ଆଇପିଏଲରେ ଚେନ୍ନାଇ ସୁପର କିଙ୍ଗସ ଓ ଗୁଜରାଟ ଲାୟନ୍ସ, ଭାରତ ପକ୍ଷରୁ ପ୍ରତିନିଧିତ୍ବ କରିଛନ୍ତି ।
ଆଇପିଏଲରେ ପ୍ରଥମ ଖେଳାଳି ଭାବରେ ରୈନା ୫୦୦୦ ରନ୍ ସଂଗ୍ରହ କରିଛନ୍ତି । ବର୍ତମାନ ସୁଦ୍ଧା ଆଇପିଏଲରେ ସେ ସର୍ବାଧିକ ରନ୍ କରିବାରେ ଦ୍ବିତୀୟ ସ୍ଥାନରେ ଅଛନ୍ତି । କୋହଲି ୧୬୯ ଇନିଂସରୁ ୫୪୧୨ ଓ ରୈନା ୧୮୯ ଇନିଂସରୁ ୫୩୬୮ ରନ ସଂଗ୍ରହ କରିଛନ୍ତି ।
ରୈନାଙ୍କ ନାମରେ ରହିଛି ଆଇପିଏଲର ସର୍ବାଧିକ କ୍ୟାଚ ରେକର୍ଡ଼ । ଜଣେ ଦକ୍ଷ ଫିଲଡ଼ର ଭାବରେ ରୈନା ୧୦୨ କ୍ୟାଚ ଧରିଛନ୍ତି । ଗୋଟିଏ ମ୍ୟାଚରେ ସେ ୩ଟି କ୍ୟାଚ୍ ମଧ୍ୟ ନେଇଛନ୍ତି ।
